На основу члана 14. Одлуке о манифестацијама и програмима у области културе од значаја за Град ("Службени лист Града Ниша", број 7/2012, 44/2015 и 115/16), члана 7. Правила о организацији и раду сталне манифестације Новогодишњи концерт бечких валцера (''Службени лист Града Ниша'', број 74/2015) и чланова 21. и 37. Статута Града Ниша ("Службени лист Града Ниша", број 88/2008 и 143/2016),

Скупштина Града Ниша, на седници одржаној \_\_\_\_\_\_2017. године, донела је

**Р Е Ш Е Њ Е**

**o oбразовању Савета манифестације**

**Новогодишњи концерт бечких валцера**

 **I** Образује се Савет манифестације Новогодишњи концерт бечких валцера (у даљем тексту: Савет манифестације), у следећем саставу:

1. Зоран Андрић, диригент, представник Омладинске филхармоније Града Ниша "Naissus“;
2. Славица Ристић, дипломирани социолог;
3. Славољуб Павловић, машински инжењер;
4. Мија Петровић, дипломирани политиколог;
5. Александра Вујачић, медицински техничар;
6. Марко Рајић, дипломирани новинар;
7. Марко Мицић, музички педагог.

 **II** У свом раду Савет манифестације ће се у свему придржавати одредби из Одлуке о манифестацијама и програмима у области културе од значаја за Град и Правила о организацији и раду сталне манифестације Новогодишњи концерт бечких валцера.

 **III** Мандат изабраних чланова је две године.

**IV** Доношењем овог решења престаје да важи Решење о образовању Савета манифестације Новогодишњи концерт бечких валцера (''Службени лист Града Ниша'', број 44/2015).

**V** Ово решење објавити у ''Службеном листу Града Ниша''.

 Број:

 У Нишу,\_\_\_\_\_\_\_\_\_2017. године

**СКУПШТИНА ГРАДА НИША**

 Председник

 Мр Раде Рајковић

 **OБРАЗЛОЖЕЊЕ**

 На основу члана 14. Одлуке о манифестацијама и програмима у области културе од значаја за Град ("Службени лист Града Ниша", број 7/2012, 44/2015 и 115/16), сталном манифестацијом управља Савет манифестације, који образује Скупштина Града, из реда стручних и јавних радника и познаваоца у области културе.

 Чланом 6. став 2. Правила о организацији и раду сталне манифестације Новогодишњи концерт бечких валцера („Службени лист Града Ниша“, број 74/2015) прописано је да Савет има седам чланова које именује Скупштина Града. Став 3. истог члана прописује да је представник Омладинске филхармоније Града Ниша "Naissus" по функцији члан Савета, а став 4. истог члана да мандат чланова Савета траје две године.

 Скупштина Града Ниша на седници одржаној 08.06.2015. године донела је Решење о образовању Савета манифестације Новогодишњи концерт бечких валцера. Мандат члановима савета истиче 07.06.2017. године.

 У циљу континуираног рада Савета манифестације Новогодишњи концерт бечких валцера, приступило се благовремено припреми избора чланова у састав овог органа.

 У складу са Одлуком о манифестацијама и програмима у обаласти културе од значаја за Град и Правилима о организацији и раду сталне манифестације Новогодишњи концерт бечких валцера, а на основу референци у раду, интересовања и искуства у праћењу одређене области, дати су предлози за чланове Савета као у диспозитиву.

 Секретаријат за културу и информисање упућује Нацрт решења о образовању Савета даљу процедуру надлежним органима Града, на разматрање и одлучивање.

**Секретаријат за културу и информисање**

 **СЕКРЕТАР**

 **Небојша Стевановић**